Dende 1901 o laco que ocupa o Cráter d'o Infierno ha amostrau variacions d'o libel de l'augua muit estreitament relacionadas con as d'o ciclo d'o guéiser de Waimangu. O laco d'o Cráter d'o Infierno y o suyo vecín laco d'a Sartaina forman una relación unica y siguen un ciclo ritmico interconectau de variacions hidrolochicas que se repiten en o curso d'alto u baixo 38 días. Quan o libel de l'augua y a temperatura d'o laco d'o Cráter d'o Infierno puyan, o libel de l'augua y de desbordamiento d'o laco d'a Sartaina baixan. Una actividat ciclica comparable a ista s'ha puesto decumentar tamién en atros sistemas hidrotermals arredol d'o mundo.